26. marca je poletel na svoj prvi bojni polet v letalu La-5; polet se je končal neuspešno. V spopadu je bilo letalo poškodovano in ob prihodu na letališče pa ga je obstreljevala še lastna protiletalska obramba; kljub vsem poškodbam je uspešno pristal. Posledično je mesec dni letel s starimi letali, dokler ni dobil novega La-5. Takrat je bil tudi dodeljen Stepski fronti. 6. julija 1943, med bitko pri Kursku, je dosegel svojo prvo zračno zmago, ko je sestrelil nemški Junkers Ju-87. Naslednji dan je bil sam sestreljen, a 9. julija je uspel sestreliti dva lovca Me 109. Avgusta 1943 je bil imenovan za poveljnika eskadrilje.

Bistvo joge tišine je človekova osredotočenost na tišino, z namenom da bi postal »eno« z njo. To pomeni, da bi se notranje umiril. Tako izkušnja tišine ne predstavlja začasne meditativne zatopljenosti vase. Prej več, kajti njeno bistvo je doseganje zlitja z brezmejno zavestjo. Posledica tega je samozaznavanje, za katerega velja, da je izvor življenjske vedrine in radosti.

Astronom Cang Daking je soodkritelj kometa 153P/Ikeya-Zhang. Je prvi kitajski astronom po katerem se imenuje komet. Komet je odkril s teleskopom, ki ga je izdelal sam.

Il Morodobesedno pomeni Maver, vzdevek naj bi bil namenjen Ludovicu zaradi njegove temne polti. Nekateri znanstveniki menijo, da je ime Moro prišlo od Ludovicovega grba, na katerem je murva, mora v italijanščini. V sodobni italijanščini je moro tudi sinonim za ""bruno"" (temen).

Prva spominska slovesnost je na otoku potekala 19. februarja 1985, na dan, ko je minilo natanko 40 let od izkrcanja ameriških čet na otok. Spominske slovesnosti sta se udeležili obe strani in se tako poklonili vsem padlim v bitki za otok. V spomin so postavili granitni spomenik. Spominske slovesnosti so bile tudi leta 1995 ob 50-letnici in leta 2005 ob 60-letnici bitke za otok.

Apolona so častili v bližnjem Miletu pod imenom Delfinij (isto ime je bilo uporabljeno tudi v Delfih). V Didimi je bil čaščen kot Didimeus (Διδυμευς – dvojček). Njegova druga imena na tem območju so bila Filezij in Karin (Καρινος).

Škof Belo je bil za svoja prizadevanja v imenu Vzhodnega Timorja mednarodno priznan in večkrat odlikovan. Največja nagrada je bila Nobelova nagrada, ki mu je prinesla tudi lažji dostop do različnih državnikov pri njegovem nadaljnjem delu.

Že zelo mlada je postala tovarniška delavka, se vključila v sindikat in v črnuško podružnico društva Svoboda. Zaradi politične usmerjenosti je morala velikokrat menjavati službo in bila pogosto brezposelna. Najprej je delala v tovarni platna v Jaršah, nato v Eiflerjevi tekstilni tovarni za Bežigradom, zatem v tovarni Jugobruna v Kranju.

V januarju 1491 se je poročil z Beatrice d'Este (1475-1497), najmlajšo hčerko Ercola I. d'Este v dvojni Sforza-Este zakonski zvezi. Beatricin brat, Alfonso d'Este se je namreč poročil z Anno Sforza, Ludovicovo nečakinjo. Leonardo da Vinci je orkestriral poročno slavje. Beatrice in Alfonsova sestra, Isabella d'Este (1474-1539) je bila poročena s Francescom II. Gonzaga, markizom Mantove.